# Kulturno gospodarska območja

 Za prevlado nad Srednjo Amerika so si skozi leta prizadevale mnoge države. Nekatere so do danes obdržale ozemlja, druge pa vsaj vpliv nanje. V 20. stoletju so si ZDA prisvojile največji vpliv.

 Različne naravne razmere in zgodovinski razvoj so pripeljali do izoblikovanja dveh različnih kulturno-gospodarskih območij. Prvo je srednjeameriška celina, drugo pa Karibsko otočje.

 Na srednjeameriški celini, kjer je bila nekdanja azteška država, se še vedno čuti močan vpliv indijanske dediščine, a večino prebivalstva sestavljajo mestici. Celina je bila dolgo izolirana od pomorskih poti, prevladujoča gospodarska oblika pa so bile neučinkovite haciende., namenjene samooskrbi. V 20. stol. so mnoge nadomestili z drugimi oblikami kmetijskega prebivalstva.

 V Medmorski Ameriki velik del prebivalstva živi na višji nadmorski višini, zato imajo ljudje po večini le manjše samooskrbne kmetije, ljudje tudi najemajo zemljo ter sezonsko delajo na plantažah. Na plantažno gospodarstvo so v veliki meri vplivale ZDA, ki so zgradile potrebno infrastrukturo in vložile kapital.

 Karibsko otočje in obalni pas Medmorske Amerike ob Karibskem morju so se razvili malo drugače. Vseskozi so bili dostopni z morja zato so tja uvozili ogromno črnskih sužnjev, ki so jih porabili na plantažah. V nasprotju s haciendami so le-te tržno in izvozno usmerjene, dobiček pa odteka v roke tujim lastnikom. Pridelujejo predvsem sladkorni trs in banane ter kavo.

